Qaziantep Universiteti
Qaziantep Universiteti — əsası 1973-cı ildə qoyulmuş və hazırda Türkiyənin Qaziantep şəhərində fəaliyyət göstərən universitet. Qaziantep Universiteti fəaliyyətinə Orta Şərq Texniki Universitetinin Maşınqayırma fakültəsinin tərkibində başlamışdır. Universitet 1987-ci ildən etibarən "hüquqi şəxs" kimi müstəqil fəaliyyət göstərir. 2021-ci ildə açıqlanan məlumatda dünyanın ən yaxşı 3000 universiteti arasında 1655-ci yeri tutmuşdur..